OSNOVNA ŠKOLA DOMAŠINEC

M. KOVAČA 1, DOMAŠINEC

40318 DEKANOVEC

OIB: 64297918539

MB: 03108953

RKDP: 13713

 Domašinec, 28.01.2022. godine

**BILJEŠKE UZ FINANCIJSKE IZVJEŠTAJE 31.12.2021. GODINE**

Ove bilješke podnose se uz financijske izvještaje: Izvještaj o prihodima i rashodima, primicima i izdacima (PR-RAS), Bilanca (BIL), Izvještaj o promjenama u vrijednosti i obujmu imovine i obveza (P-VRIO), Izvještaj o obvezama (Obveze) te Izvještaj o rashodima prema funkcijskoj klasifikaciji (RAS-funkcijski). Set izvještaja predaje se u elektronskom obliku FINA-i, Međimurskoj županiji, MZO-u te Državnom uredu za reviziju. Za potrebe MZO-a, nadležnog Ureda Međimurske županije te Državnog ureda za reviziju dostavljaju se i obvezne Bilješke uz financijske izvještaje.

Bilješke sadržavaju objašnjenja uz neke, značajnije pozicije na obrascima, radi lakšeg tumačenja vrijednosti koje su u izvještajima navedene.

**Bilješka br. 1 – Izvještaj o prihodima i rashodima, primicima i izdacima**

Svi prihodi knjiženi su datumom primitka, tj. u 2021. godini, a rashodi datumom obračuna rashoda – do 31.12.2021. godine osim u slučaju kontinuiranih rashoda, za koje su ovdje predviđeni isključivo rashodi za plaće i naknade za 12. mjesec 2021. godine za zaposlenike koji te plaće i naknade primaju od Ministarstva znanosti i obrazovanja (budući da bi se tu radilo o 13. rashodima u tekućoj fiskalnoj godini, a za koje nisu primljena sredstva, ti se rashodi razgraničavaju na kontinuirane rashode i, kao i protekle godine, knjiže na rashode u siječnju iduće godine). Ukupan tekući manjak prihoda poslovanja iznosi 128.909 kn (poz. 409). Manjak je u ostvaren radi plaće pedagoga pripravnika, kojeg smo imali zaposlenog od 26.11.2020.-25.11.2021. godine, čija je plaća bila financirana od Zavoda za zapošljavanje i prihod je ostvaren u 2020., a trošak u najvećem dijelu u 2021.godini.

Na poziciji 050 došlo je do značajnog smanjenja, a radi se o primitku sredstava za Shemu mlijeka i voća – jer nisu sva potraživana sredstva isplaćena u tekućoj godini. Na poziciji 112 prihodi su se povećali u odnosu na prethodnu godinu,pandemijsku godinu, pozicije ostalih prihoda od sufinanciranja, naprosto jer su učenici bili više na nastavi i koristili uslugu školske prehrane kao i ostale usluge. Na poziciji 121, odnosi se na prodaju skupljenog starog papira, je došlo do povećanja prihoda jer skupili i prodali više papira.

Na pozicijama 124 i 125 gdje se nalaze tekuće i kapitalne donacije imamo povećanje tekućih i kapitalnih donacija. Kapitalne donacije se odnose na za nabavu poligona za tjelesnu kulturu. Pozicija 130 ima porast ove godine i odnosi se na prihode od Proračuna Međimurske županije (za energente, materijalne troškove, tekuće i investicijsko održavanje).

Što se tiče svih rashoda za zaposlene (poz. 148-159), iznosi su na svakoj stavki uvećani, najviše zbog dizanja osnovice plaće što je imalo implikaciju na visinu rashoda za plaće zaposlenih tijekom cijele 2021. godine, a time i na pozicije rashoda za doprinose za plaće. Prekovremeni rad je također porastao zbog povećanja zamjena za bolovanje i druge odsutnosti radnika. Stavka službena putovanja su značajno povećana u odnosu na prethodnu godinu zbog situacije uzrokovane pandemijom COVID-19 (u 2020.-toj nije bilo značajnijih putovanja).

Što se tiče materijalnih rashoda (pozicije 165-182) imamo neka povećanja i neka smanjenja, sveukupno smanjenje. Značajno odstupanje je pozicija 174 radi rekonstrukcije sanitarnih čvorova u područnoj školi. Pozicija 178 je isto u značajnom porastu radi obavljenih sistematskih pregleda djelatnika. Kao i pozicija 181 radi organizacije izleta kojih nije bilo u 2020.godini. Porasli su npr. za uredski materija i ostale materijalne rashode, najviše radi nabave sredstva za higijenske potrebe (dezinfekciju), dok su sve ostale pozicije rashoda za materijal i energiju pale u odnosu na prethodnu godinu, no neznatno i u apsolutnim i u postotnim vrijednostima.

Pozicije koje se odnose na rashode za nabavu dugotrajne imovine su manje (zbroj na AOP 344) i iznose 167.907,00 kn. Sredstva su utrošena za nabavu opreme za razrede i urede, prvenstveno računalne opreme, i lektirne građe za opremanje školske knjižnice te udžbenika.

**Bilješka br. 2 – Bilanca**

Poz. 1-62 odnose se vrijednosti stavaka imovine i ispravka vrijednosti imovine. Budući da su vrijednosti u potpunosti usklađene s analitikom osnovnih sredstava, pozicije su točne i prikazuju povećanja gdje je bilo novih nabavki, tj. kod povećanja vrijednosti zgrada – poslovnih objekata, uredske opreme, sportske i glazbene opreme te udžbenika.

Poz. 64 – povećanje novčanih sredstava na žiro-računu i u blagajni odraz je trenutnih novčanih tokova na određeni dan, ali i ukupnog tijeka novca u 2021.godini i ta pozicija prikazuje iznos od 92.841 kn koja su namijenjena za plaćanje obveza koje dospijevaju u 2022. godini.

Poz. 81 – ostala potraživanja – odnosi se na potraživanja od HZZO-a za bolovanje dulje od 42 dana za 2020. i 2021. godinu u iznosu od 85.160 kn.

Poz. 141 - odnosi se na potraživanja za shemu mlijeka i voća, projekt FEAD, školsku kuhinju učenika te potraživanja za popravak tableta.

Poz. 165 – odnosi se isključivo na kontinuirane rashode za plaće i naknade za 12. mjesec 2021. godine za zaposlenike koji te plaće i naknade primaju od Ministarstva znanosti i obrazovanja.

Poz. 228 – odnosi se na naplaćene prihode budućih razdoblja i to, sukladno provedenoj Inventuri: na 187 kn za primljena sredstva za izvanučioničku nastavu od MZO-a iz 2015. godine

Poz. 232 – vlastiti izvori iz proračuna – daje bilančnu ravnotežu između konta 911 i klase 0 (AOP 002) i to u iznosu od 3.697.977 kn

Poz. 253 – izvanbilančni zapisi u aktivi i pasivi u iznosu od 288.151 kn – odnosi se na vrijednost opreme u najmu - 3 fotokopirna aparata, prijenosna računala Lenovo te tablete za učenike.

**Bilješka br. 3 – Izvještaj o obvezama**

Nema značajnijih nepoznatih elemenata koje bi trebalo pojašnjavati. Sve ostale obveze iskazane na poziciji 090 ovog Izvještaja nisu imale valutu u 2021. godini, već u 2022. godini ili se radi o tzv. kontinuiranim rashodima za koje su iskazane obveze, a naplata slijedi u siječnju 2022. godine što je i zakonski utemeljeno.

**Bilješka br. 4 – Izvještaj o promjenama u vrijednosti i obujmu imovine i obveza**

U 2021. godini nije bilo promjena u vrijednosti i obujmu imovine i obveza koje bi se upisivale na poziciji 915.

**Bilješka br. 5 – Izvještaj o rashodima prema funkcijskoj klasifikaciji**

Napominjemo da je ovo već uobičajena praksa prilikom predaje seta financijskih izvještaja kako se popunjava ovaj obrazac, a prema Uputi Ministarstva financija te stručnih službi RRIF-a za osnovne škole popunjava se isključivo podatak na poziciji 0912 – Osnovno obrazovanje te podatak na poziciji 096 – Druge usluge u obrazovanju. Ovaj drugi podatak odnosi se na vrijednosti rashoda za školsku prehranu, a prvi obuhvaća ukupne rashode OŠ Domašinec umanjene za ovaj drugi podatak.

Voditelj računovodstva: M. P. Ravnateljica:

Štefanija Šimunić, mag.oec. Martina Kivač, mag.theol.